Amikor egy honlapot megnyitva azt látja a böngésző címsorában, hogy “az oldal nem biztonságos” (és egy nyitott vagy áthúzott lakat ikon található mellette), annak az az oka, hogy a honlap nem rendelkezik SSL tanúsítvánnyal, a honlap http:// kapcsolaton érhető el. A “nem biztonságos” azt jelenti, hogy a böngésző és a szerver közti kommunikáció nem titkosított csatornán zajlik. Természetesen semmilyen veszélyt nem jelent, ha ilyen honlapot látogatunk meg. A titkosított, biztonságos, https:// adatkapcsolatnak akkor van jelentősége, ha pl. személyes adatokat adunk meg a honlapon egy webáruházi megrendelésnél, vagy valamilyen űrlap kitöltésekor. Ha az adatkapcsolat nem titkosított, akkor egy esetleges harmadik fél (hacker) – amennyiben képes a böngésző és a szerver közti adatkapcsolatot megfigyelni – hozzáférhet az általunk a honlapon megadott információkhoz. Nagyon fontos, hogy az adathalász (phishing) oldalak is használják az ingyenes SSL tanúsítványokat, hogy “biztonságosnak” tüntessék fel az általuk propagált oldalt és ezzel is fokozzák a megtévesztést. Amennyiben bankkártya információkat vagy banki belépési adatokat adunk meg, feltétlenül ellenőrizni kell, hogy a böngésző címsorában biztosan a bank (vagy fizetési kapu szolgáltató) webcímét látjuk-e, ill. a “lakat” ikonra kattintva ellenőrizni kell, hogy a kibocsátott tanúsítvány kinek a nevére lett kiállítva. A BUSINESS és E-COMMERCE tárhelycsomagunk éves díja az alap szintű, tanúsítvány hitelesítő által aláírt ‘wildcard-DV’ típusú SSL tanúsítványt tartalmazza, tehát honlapja https:// címmel lesz elérhető, a böngésző biztonságosnak (zöld lakat) fogja jelezni. Az EXPRESS tárhelycsomag mellé kiegészítő szolgáltatásként igényelhető az SSL tanúsítvány.